8.9.2023 г.
BG
Официален вестник на Европейския съюз
L 222/457
Внедряването на специфични за държавата или на незадължителни функции от страната на трасето трябва да е технически съвместимо и да не възпрепятства използването на тази инфраструктура от влак, който отговаря само на задължителните изисквания за бордова система от клас A, освен ако това е необходимо за незадължителните бордови функции, посочени в точки 7.2.9.1 и 7.2.9.3.
Ако внедряването на една от тези незадължителни функции от страната на трасето би довело до ново задължително изискване за бордовото оборудване по конкретни линии, това се нотифицира най-малко 5 години преди функцията да се превърне в задължително изискване към системите на борда.
Нотифицирането на ново изискване относно бордовото оборудване се извършва в рамките на РИНФ и съответните промени в РИНФ се посочват в референтния документ за железопътната мрежа в съответствие с член 27 от Директива 2012/34/ЕС на Европейския парламент и на Съвета (30).
Срок за нотифициране, по-кратък от 5 години, се разрешава само ако това е договорено между УИ и железопътните предприятия, които извършват или възнамеряват да извършват услуги (към момента на сключване на договора) по тези линии.
Европейската комисия се уведомява за това споразумение за съкращаване на срока за нотифициране.
За бордова подсистема, която включва специфичен предавателен модул (STM) от вида KER, може да се наложи внедряване на интерфейса K.
7.2.9.1.
ЕТCS
1)
Прилагането на ETCS, ниво 2 от страната на трасето без или с намалена функция за установяване на наличието на влак (предишно ниво 3 на ETCS) се осланя на бордова информация за определяне на заемането на коловоза и изисква бордовото оборудване да е в състояние да изпълни изискванията за потвърдена информация за дължината на влаковия състав, както е посочено в допълнение А, таблица А 2, пореден номер 27.
2)
Приложение на ETCS, ниво 1 от страната на трасето, с допълнително предаване на информация, изисква бордовото оборудване да има съответните функции за допълнително предаване на информация (Euroloop или радиовръзка), ако за разрешената скорост на приближаване до сигнали (release speed) е зададено нула по съображения за безопасност (например защита на опасните точки).
3)
Когато системата ETCS се нуждае от функции за предаване на данни чрез радиовръзка, се изисква наличието на частта за радиовръзката за предаване на данни, специфицирана в настоящата ТСОС.
4)
Когато ETCS от страната на трасето се нуждае от специфична версия на системата ETCS, бордовата подсистема трябва да е оборудвана в съответствие с изискванията за прилагане, изброени в точка 7.4.2.4.2.
7.2.9.2.
AT O
1)
ATO от страната на трасето: внедряването на ATO от страната на трасето е незадължителна функция за оперативна съвместимост, която технически не възпрепятства използването на тази инфраструктура от влак, който не е оборудван с ATO на борда.
Когато от страната на трасето набор от функции на ATO GoA1/2 е внедрен чрез ETCS, се прилагат спецификациите за ATO, посочени в допълнение А към настоящата ТСОС.
Бележка: Когато от страната на трасето набор от функции на ATO GoA1/2 е внедрен чрез клас В, следва да се прилагат спецификациите за ATO от страната на трасето, посочени в допълнение А към настоящата ТСОС, за да се улесни бъдещата миграция към ATO по линии, които ще бъдат оборудвани с ETCS.
2)
ATO на борда на влака: включването на ATO в бордовата подсистема „Контрол, управление и сигнализация“ е задължително (31), когато за първи път се въвежда ETCS във возило и возилото е предназначено и за използване по линия, включваща поне един участък, оборудван с ATO, и когато УИ е нотифицирал чрез РИНФ услугите, които изискват задължително наличие на ATO на борда.
(30) Директива 2012/34/ЕС на Европейския парламент и на Съвета от 21 ноември 2012 г. за създаване на единно европейско железопътно пространство (преработен текст), (ОВ L 343, 14.12.2012 г., стр. 32).
(31) Задължителното изискване за внедряване на бордова система ATO не е свързано с техническата съвместимост, а с регулаторната необходимост да не се разработва от държавите членки или управителя на инфраструктурата специфичен механизъм за стимулиране на внедряването на бордова система АТО за возила, прилагащи ETCS за първи път.